athenagoras.legatio-sive-supplicatio-pro-christianis 17
Ἀνάγκη δὲ ἀπολογούμενον ἀκριβεστέρους παρέχειν τοὺς λογισμοὺς καὶ περὶ τῶν ὀνομάτων , ὅτι νεώτερα , καὶ περὶ τῶν εἰκόνων , ὅτι χθὲς καὶ πρώην γεγόνασιν , ὡς λόγῳ εἰπεῖν · ἴστε δὲ καὶ ὑμεῖς ταῦτα ἀξιολογώτερον , ὡς ἂν ἐν πᾶσι καὶ ὑπὲρ πάντας τοῖς παλαιοῖς συγγινόμενοι . Φημὶ οὖν Ὀρφέα καὶ Ὅμηρον καὶ Ἡσίοδον εἶναι τοὺς καὶ γένη καὶ ὀνόματα δόντας τοῖς ὑπ᾿ αὐτῶν λεγομένοις θεοῖς . Μαρτυρεῖ δὲ καὶ Ἡρόδοτος · Ἡσίοδον γὰρ καὶ Ὅμηρον ἡλικίην τετρακοσίοις ἔτεσι δοκέω πρεσβυτέρους ἐμοῦ γενέσθαι , καὶ οὐ πλείοσι · οὗτοι δέ εἰσιν οἱ ποιήσαντες θεογονίην Ἕλλησι , καὶ τοῖσι θεοῖσι τὰς ἐπωνυμίας δόντες καὶ τιμάς τε καὶ τέχνας διελόντες , καὶ εἴδεα αὐτῶν σημήναντες . Αἱ δ᾿ εἰκόνες , μέχρι μήπω πλαστικὴ καὶ γραφικὴ καὶ ἀνδριαντοποιητικὴ ἦσαν , οὐδὲ ἐνομίζοντο , Σαυρίου δὲ τοῦ Σαμίου καὶ Κράτωνος τοῦ Σικυωνίου καὶ Κλεάνθους τοῦ Κορινθίου καὶ κόρης Κορινθίας ἐπιγενομένων · καὶ σκιαγραφίας μὲν εὑρεθείσης ὑπὸ Σαυρίου , ἵππον ἐν ἡλίῳ περιγράψαντος , γραφικῆς δὲ ὑπὸ Κράτωνος , ἐν πίνακι λελευκωμένῳ σκιὰς ἀνδρὸς καὶ γυναικὸς ἐναλείψαντος · ἀπὸ δὲ τῆς κόρης ἡ κοροπλαθικὴ εὑρέθη · ἐρωτικῶς γάρ τινος ἔχουσα περιέγραψεν αὐτοῦ κοιμωμένου ἐν τοίχῳ τὴν σκιάν , εἶθ᾿ ὁ πατήρ , ἡσθεὶς ἀπαραλλάκτῳ οὔσῃ τῇ ὁμοιότητι , ( κέραμον δὲ εἰργάζετο ) ἀναγλύψας τὴν περιγραφὴν πηλῷ προσανεπλήρωσεν · ὁ τύπος ἔτι καὶ νῦν ἐν Κορίνθῳ σώζεται . Τούτοις δὲ ἐπιγενόμενοι Δαίδαλος καὶ Θεόδωρος ὁ Μιλήσιος ἀνδριαντοποιητικὴν καὶ πλαστικὴν προσεξεῦρον . Ὁ μὲν δὴ χρόνος ὀλίγος τοσοῦτος ταῖς εἰκόσι καὶ τῇ περὶ τὰ εἴδωλα πραγματείᾳ , ὡς ἔχειν εἰπεῖν τὸν ἑκάστου τεχνίτην θεοῦ . Τὸ μὲν γὰρ ἐν Ἐφέσῳ τῆς Ἀρτέμιδος καὶ τὸ τῆς Ἀθηνᾶς ( μᾶλλον δὲ Ἀθηλᾶς · Ἀθηλᾶ γὰρ ὡς οἱ μυστικώτερον , οὕτω γὰρ τὸ ἀπὸ τῆς ἐλαίας τὸ παλαιὸν ) καὶ τὴν καθημένην Ἔνδοιος εἰργάσατο μαθητὴς Δαιδάλου , ὁ δὲ Πύθιος ἔργον Θεοδώρου καὶ Τηλεκλέους , καὶ ὁ Δήλιος καὶ ἡ Ἄρτεμις Τεκταίου καὶ Ἀγγελίωνος τέχνη , ἡ δὲ ἐν Σάμῳ Ἥρα καὶ ἐν Ἄργει Σμίλιδος χεῖρες , καὶ Φειδίου τὰ λοιπὰ εἴδωλα , ἡ Ἀφροδίτη ἐν Κνίδῳ ἑταίρα Πραξιτέλους τέχνη , ὁ ἐν Ἐπιδαύρῳ Ἀσκληπιὸς ἔργον Φειδίου . Συνελόντα φάναι , οὐδὲν αὐτῶν διαπέφευγεν τὸ μὴ ὑπ᾿ ἀνθρώπου γεγονέναι . Εἰ τοίνυν θεοί , τί οὐκ ἦσαν ἐξ ἀρχῆς ; Τί δαί εἰσι νεώτεροι τῶν πεποιηκότων ; Τί δαὶ ἔδει αὐτοῖς πρὸς τὸ γενέσθαι ἀνθρώπων καὶ τέχνης ; Γῆ ταῦτα καὶ λίθοι καὶ ὕλη καὶ περίεργος τέχνη .
Lemmas: ἀνάγκη δέ ἀπολογέομαι ἀκριβής παρέχω ὁ λογισμός καί περί ὁ ὄνομα , ὅτι νέος , καί περί ὁ εἰκών , ὅτι χθές καί πρῴην γίγνομαι , ὡς λόγος λέγω · οἶδα δέ καί σύ οὗτος ἀξιόλογος , ὡς ἄν ἐν πᾶς καί ὑπέρ πᾶς ὁ παλαιός συγγίγνομαι . φημί οὖν Ὀρφεύς καί Ὅμηρος καί Ἡσίοδος εἰμί ὁ καί γένος καί ὄνομα δίδωμι ὁ ὑπό αὐτός λέγω θεός . μαρτυρέω δέ καί Ἡρόδοτος · Ἡσίοδος γάρ καί Ὅμηρος ἡλικία τετρακόσιοι ἔτος δοκέω πρέσβυς ἐγώ γίγνομαι , καί οὐ πολύς · οὗτος δέ εἰμί ὁ ποιέω θεογονία Ἕλλην , καί ὁ θεός ὁ ἐπωνυμία δίδωμι καί τιμή τε καί τέχνη διαιρέω , καί εἶδος αὐτός σημαίνω . ὁ δέ εἰκών , μέχρι μήπω πλαστικός καί γραφικός καί ἀνδριαντοποιηδικός εἰμί , οὐδέ νομίζω , Σαυρίας δέ ὁ Σάμιος καί Κράτων ὁ Σικυώνιος καί Κλεάνθης ὁ Κορίνθιος καί κόρη Κορίνθιος ἐπιγίγνομαι · καί σκιαγραφία μέν εὑρίσκω ὑπό Σαυρίας , ἵππος ἐν ἥλιος περιγράφω , γραφικός δέ ὑπό Κράτων , ἐν πίναξ λευκόω σκιά ἀνήρ καί γυνή ἐναλείφω · ἀπό δέ ὁ κόρη ὁ κοροπλαθικός εὑρίσκω · ἐρωτικός γάρ τις ἔχω περιγράφω αὐτός κοιμάω ἐν τοῖχος ὁ σκιά , εἶτα ὁ πατήρ , ἥδομαι ἀπαράλλακτος εἰμί ὁ ὁμοιότης , ( κέραμος δέ ἐργάζομαι ) ἀναγλύφω ὁ περιγραφή πηλός προσαναπληρόω · ὁ τύπος ἔτι καί νῦν ἐν Κόρινθος σῴζω . οὗτος δέ ἐπιγίγνομαι Δαίδαλος καί Θεόδωρος ὁ Μιλήσιος ἀνδριαντοποιητικός καί πλαστικός προσεξευρίσκω . ὁ μέν δή χρόνος ὀλίγος τοσοῦτος ὁ εἰκών καί ὁ περί ὁ εἴδωλον πραγματεία , ὡς ἔχω λέγω ὁ ἕκαστος τεχνίτης θεός . ὁ μέν γάρ ἐν Ἔφεσος ὁ Ἄρτεμις καί ὁ ὁ Ἀθήνη ( μάλα δέ Ἀνθηλᾶς · Ἀθηλᾶ γάρ ὡς ὁ μυστικός , οὕτως γαρ ὁ ἀπό ὁ ἐλαία ὁ παλαιός ) καί ὁ κάθημαι Ἔνδοιος ἐργάζομαι μαθητής Δαίδαλος , ὁ δέ Πύθιος ἔργον Θεόδωρος καί Τηλεκλῆς , καί ὁ Δήλιος καί ὁ Ἄρτεμις Τεκταῖος καί Ἀγγελίων τέχνη , ὁ δέ ἐν Σάμος Ἥρα καί ἐν Ἄργος Σμῖλις χείρ , καί Φειδίας ὁ λοιπός εἴδωλον , ὁ Ἀφροδίτη ἐν Κνίδος ἑταίρα Πραξιτέλης τέχνη , ὁ ἐν Ἐπίδαυρος Ἀσκληπιός ἔργον Φειδίας . συναιρέω φημί , οὐδείς αὐτός διαφεύγω ὁ μή ὑπό ἄνθρωπος γίγνομαι . εἰ τοίνυν θεός , τίς οὐ εἰμί ἐκ ἀρχή ; τίς δαί εἰμί νέος ὁ ποιέω ; τίς δαί δέω αὐτός πρός ὁ γίγνομαι ἄνθρωπος καί τέχνη ; γῆ οὗτος καί λίθος καί ὕλη καί περίεργος τέχνη .